Kairiai
Kairiai – miestelis Šiaulių rajono savivaldybėje, 8 km į rytus nuo Šiaulių, greta kelio  A9  Panevėžys–Šiauliai . Seniūnijos centras, 3 seniūnaitijos (Bertužių, Ežero, Salduvės). Stovi Kairių Švč. Mergelės Marijos, Belaisvių Vaduotojos, bažnyčia (nuo 1836 m.), veikia Kairių pagrindinė mokykla, biblioteka, paštas (LT-80001), Kairių dvaro liekanos – iš XIX a. pradžios dvaro sodybos pastatų išliko pirtis, kurioje nuo 1999 m. veikia kultūros centras. Vakariniame pakraštyje telkšo Kairių ežeras, iš jo išteka Šiladis. Auga saugomas Kairių uosis. Netoliese įsikūręs Kairių kaimas.